OzLabs/hebrew-wiki-articles huggingface dataset:
דייוויד מיור

דייוויד ג'ייסון מְיוּר (באנגלית: David Jason Muir; נולד ב-8 בנובמבר 1973) הוא כתב בכיר ומגיש חדשות אמריקני שעובד בחטיבת החדשות של רשת ABC.

מיור מגיש את מהדורת החדשות המרכזית של רשת ABC, ה-World News Tonight, שמדורגת כיום כמהדורת החדשות הנצפית ביותר בארצות הברית עם כ-9.4 מיליון צופים מדי ערב.

==קורות חייו==
מיור נולד וגדל בעיר סירקיוז שבמדינת ניו יורק.

מיור סיים לימודי תואר ראשון בתקשורת במכללת אית'קה <small>(אנ')</small> בניו יורק בשנת 1995, והוא למד במקביל במכון לעיתונאות פוליטית באוניברסיטת ג'ורג'טאון ובאוניברסיטת סלמנקה בספרד.

==קריירה==
בתחילת הקריירה העיתונאית שלו, החל משנת 1995, הוא שימש ככתב חדשות בתחנת הטלוויזיה המקומית של קבוצת ABC בעיר הולדתו, סירקיוז, ולאחר מכן הוא עבר לעבוד בתחנה מקומית גדולה יותר מאותה הרשת בעיר בוסטון. בתחנה הזו הוא היה שותף לזכייה בפרס על שם אדוארד מורו על תחקיר שהתחקה אחר מבצעי פיגועי 11 בספטמבר.

בחודש אוגוסט 2003 הצטרף מיור לחטיבת החדשות של רשת ABC הארצית כמגיש תוכנית העדכונים הלילית "World News Now". משנת 2007 הוא החל להגיש את המהדורה המרכזית של הרשת בימי שבת, ובהמשך הוא קיבל לידיו גם את מהדורת החדשות המרכזית של ימי ראשון. כשנה לאחר מכן, בשנת 2013, הוא מונה בנוסף להיות המגיש של מגזין האקטואליה לשעות הפריים-טיים של הרשת, "20/20", לצדה של אליזבת ורגאס.

לאחר כמה שנים כמגיש מהדורות סופי השבוע, מונה מיור בחודש ספטמבר 2014 להיות המגיש הקבוע של המהדורה המרכזית של רשת ABC גם בימי חול, ה-"World News Tonight", כתחליף לדיאן סויר שהכריזה על פרישתה מהתפקיד. כשנתיים לאחר כניסתו לתפקיד הפכה המהדורה בהגשתו לנצפית ביותר באמריקה עם ממוצע של כ-8.3 מיליון צופים מדי ערב לעונת 17–2016 לפי נתוני מדד נילסן. בכך הצליחה המהדורה בהגשתו לעבור לראשונה מזה 21 שנה את המהדורה המתחרה של רשת NBC בהגשתו של לסטר הולט ולהגדיל את הפער מהמהדורה של רשת CBS בהגשתו של ג'ף גלור המדורגת במקום השלישי.

מיור בין השאר דיווח מישראל בתקופת מלחמת לבנון השנייה ומרצועת עזה, מפרו לאחר רעידת האדמה ב-2007, מסין לאחר רעידת האדמה בסצ'ואן (2008) ומהאיטי לאחר רעידת האדמה ב-2010. הוא סיקר את אולימפיאדת בייג'ינג ואולימפיאדת ונקובר וכיסה מערכות בחירות ואסונות בזירה האמריקנית.

הוא זכה בפרס על שם אדוארד מורו על סיקור פגיעת טורנדו מור באוקלהומה ב-2013, ועל סיקור המשבר ההומניטרי במוגדישו שבסומליה. כמו כן הוא היה שותף לזכייה בפרס גילדת הכותבים של אמריקה, ב-2009 ובפרס אמי לסיקור החדשות המתפרצות הטוב ביותר ב-2010.

לאחר בחירתו של דונלד טראמפ לתפקיד נשיא ארצות הברית היה מיור העיתונאי הראשון שראיין אותו.

==קישורים חיצוניים==

* [http://abcnews.go.com/Author/David_Muir דייוויד מיור] באתר רשת ABC
* [https://www.vanityfair.com/culture/2015/07/david-muir-abc-world-news-tonight-everything-you-want-to-know David Muir’s Favorite Spotify Playlist: Teen Party], ואניטי פייר, אוגוסט 2015
* [http://www.imdb.com/name/nm1586318/?ref_=nmawd_awd_nm דייוויד מיור] באתר IMDb

==הערות שוליים==

קטגוריה:ניו יורק: אישים
קטגוריה:שדרני רדיו וטלוויזיה אמריקאים
קטגוריה:מגישי חדשות
קטגוריה:סגל ABC
קטגוריה:בוגרי מכללת אית'קה
קטגוריה:אמריקאים שנולדו ב-1973
יאנה טרזי

יאנה טרזי (ביוונית: Γιάννα Τερζή; נולדה ב-7 במאי 1980; מקבלת קרדיטים גם בשם: "Yianna Terzi") היא זמרת-יוצרת יווניה. טרזי יצגה את יוון באירוויזיון 2018 עם השיר "Oneiro Mou", ובעברית, "החלום שלי".

== ביוגרפיה ==
טרזי נולדה ב-7 במאי 1980 בסלוניקי. היא בתו של הזמר היווני פסכאליס טרזיס . בגיל 20 עברה לאתונה כדי להתחיל בקריירת מוזיקה. בשנת 2004 היא הוציאה את שירה הראשון. בשנת 2006 יצא אלבומה הראשון, "Gyrna to kelidi", עם חברת התקליטים "קובלט מיוזיק יוון".

בשנת 2008 עברה טרזי לחברת התקליטים "מינוס אמי", והוציאה את אלבומה השני - "Ase me na taxidepso" - עם סינגל באותו השם כבר באותה השנה.

בהמשך עברה לגור בארצות הברית, ועבדה שם בחיפוש כישרונות (סקאוטינג) עם חברת התקליטים אינטרספוק רקורדס.

ב-2017 היא נרשמה עם חברת התקליטים החדשה שלה, פאניק רקורדס, אצל רשות השידור היוונית לתוכנית אליניקוס טליקוס 2018 עם השיר "Oneiro Mou" ב-27 באוקטובר 2017. מאוחר יותר, ב-8 בנובמבר, היא הפכה לאחת מחמשת המועמדים שעברו לגמר הטלוויזיוני.

בעקבות פסילה של שניים מחמשת המועמדים על כך שהשיר לא נשמע יווני, נכנס השיר "Oniero Mou" לשלב הגמר הסופי (3 מועמדים). ב-15 בפברואר 2018 נמסר כי חברות התקליטים של שני האמנים המתחרים סירבו לשלם אגרה בסך של 20,000 יורו לרשות השידור היווני (ERT) ונפסלו מהתחרות, כך בוטל הקדם היווני לשנה זו והשיר נבחר. ב-8 במאי 2018 שרה טרזי בחצי הגמר הראשון של האירוויזיון, והייתה הזמרת ה-14 בתור. היא לא הצליחה לעלות לשלב הגמר.

==קישורים חיצוניים==

* 

== הערות שוליים ==

קטגוריה:זמרות יווניות
קטגוריה:נציגי יוון באירוויזיון
קטגוריה:משתתפי אירוויזיון 2018
קטגוריה:זמרות-יוצרות יווניות
קטגוריה:יוונים שנולדו ב-1980
אול

איור מהמאה ה-18 מראה את אולר על המגלשיים שלו ועם הקשת שלו.
ציור חרוט על אבן מהמאה ה-11 שמראה דמות על מגלש מחזיקה קשת, ככל הנראה אולר.
בפגאניזם הגרמאני המוקדם, Wulþuz (וולתוז, תהילה) היה מושג חשוב, שלפעמים הואנש כאל, או כאפיתט לאל חשוב. המושג הזה המשיך במיתולוגיה הנורדית באל אוּל, שקשור לקשתות ותהילה.

המונח Wolþu "תהילה", שאולי מתייחס לאל, הופיע לראשונה בממצא ארכאולוגי מהמאה ה-3, וישנם מקומות רבים בשם אול ושמות דומים. על אף זאת, מצוי מידע מועט העוסק באול בכתבים איסלנדיים מימי הביניים. בימי הביניים עברה המילה לטינזציה ל"אולרוס" (Ollerus). המונח האיסלנדי הוא אוּלוּר. בשפות הגרמאניות הצפוניות היבשתיות המילה המודרנית היא אול.

המילה מאנגלית עתיקה ומאותו מוצא וולדור אומרת "תהילה" אך היא לא משמשת כשם עצם פרטי. למרות זאת, המונח מופיע בצירופים המתייחסים לישות כלשהי, כגון Wuldres cyning, "מלך התהילה"; Wuldorfæder, "אב-תהילה"; ו-Wuldor alwealda, "השליט/האדון המפואר".

==קישורים חיצוניים==

* 
* 

קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
Light a Candle

Light a Candle (בעברית: נדליק ביחד נר) היה השיר שייצג את ישראל באירוויזיון 2002 שנערך בטאלין שבאסטוניה. השיר הושר באנגלית ובעברית על ידי שרית חדד.

השיר הוא שיר פופ בשילוב מוזיקה ים תיכונית. השיר מזמין את מאזיניו להצטרף אליו להדלקת נרות, כדי להאיר את המקום האפל, חסר התקווה והאונים.
השיר נבחר לייצג את ישראל באירוויזיון 2002 על ידי ועדה מטעם רשות השידור, שבחרה את השיר הזה, מתוך ארבעה שירים שבוצעו כולם על ידי חדד.

באירוויזיון שובץ השיר במקום העשירי בסדר ההופעה, אחר קרוליינה ממקדוניה עם "Od nas zavisi" ופראנסיס ג'ורדי השווייצרי עם "Dans le jardin de mone âme". עת סיום ההצבעה, קיבלה חדד 37 נקודות, וסיימה את התחרות במקום ה-12 מתוך 24.

לשיר גם הוקלטה גרסה עברית מלאה אשר שודרה בעבר ברשת ג'<ref></ref>. הגרסה עצמה לא נכנסה לשום אלבום.
בנוסף, נוצרה גרסת רמיקס רשמי לשיר, הרמיקס נכנס לאלבום מהדורה מיוחדת "נדליק ביחד נר", האלבום אשר הכיל שירים של חדד מאלבומים שונים וגרסת רמיקס, חולק על ידי עיתונאים בתקופת האירוויזיון בשביל לקדם את מעמדה של שרית חדד בעולם.
בתוכנית רק בישראל, ביצעה אורנה בנאי בדמותה "לימור" שיר בשם "טדי הדובון השוודי", לאחר שמועות לפיהן שירה של הזמרת שרית חדד באירוויזיון 2002 "Light a Candle" (ובעברית "נדליק ביחד נר") הוא העתקה של שיר עם שוודי בשם "Teddybjörnen Fredriksson" (בעברית: "פרדריקסון הדובון"), שיר ילדים מוכר שכתב לאסה באריהוגן.
באותה תקופה הייתה בישראל תקופת הפיגועים ונציגי מדינות רבות התנכלו לצוות ההפקה של חדד ולא נתנו לה נקודות בגמר בכוונה. נציגי מדינת שוודיה קיללו את חדד. שגריר שוודיה התנצל וחדד נסעה לשוודיה לקבל את התנצלתו והביאה לו את האלבום נדליק ביחד נר.

== קישורים חיצוניים ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי אירוויזיון 2002
קטגוריה:שירי שרית חדד
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהולחנו על ידי צביקה פיק
קטגוריה:שירים על תקווה
פעם בשבוע עם תם אהרון

הסמליל הקודם של התוכנית
פעם בשבוע עם תם אהרון הייתה תוכנית סאטירה ישראלית בהנחיית תם אהרון, ששודרה בערוץ כאן 11. העונה הראשונה עלתה ב-3 בינואר 2018, והיא הסתיימה ב-23 באוגוסט לאחר 25 תוכניות. העונה השנייה של התוכנית עלתה ב-20 בדצמבר 2018, כללה 60 פרקים והסתיימה ב-21 במאי 2020. העונה השלישית עלתה ב-5 ביוני 2020, כללה 26 פרקים והסתיימה ב-31 בדצמבר 2020.

עד תחילת העונה השנייה הייתה התוכנית מצולמת יממה טרם השידור. לאחר מכן, עברו למספר שבועות לצלם את התוכנית כמה שעות טרם שידורה, ולאחר כמה שידורים נסיוניים, החלה התוכנית להיות משודרת באופן קבוע בשידור חי.

בדצמבר 2020 עם סיום העונה השלישית פורסם כי התוכנית תרד מהמסך, לקראת תוכנית בפורמט חדש שיגיש תם אהרון בתאגיד.

== מבנה התוכנית ==
כל תוכנית נפתחת במונולוג קצר בן כמה דקות של אהרון. לקראת סוף העונה הראשונה שונה המבנה של חלק זה, ובמקום מונולוג מוסבר בקצרה מה יהיה בתוכנית הקרובה.

החלק השני כולל מונולוג אקטואליה, וסקירת נושא עם גיא אדלר. החל מהעונה השנייה הסקירה גם כוללת כתבות שטח.

בזמן החסויות, למשך כמה שבועות בעונה השנייה, הייתה פינה מיוחדת בה תם עונה על שאלות הצופים מהבית בשידור חי. פינה זו משודרת בלעדית רק לצופי היוטיוב של התוכנית.

בחלק האחרון והמרכזי יותר של התוכנית עוסק תם אהרון בנושא שעל הפרק, בצורה סאטירית והומוריסטית בפינת "המונולוג המרכזי". המונולוג המרכזי זמין כפודקאסט בשם "תם אהרון - המונולוג המרכזי" באתר ובאפליקציית כאן, ובשירותי הפודקאסטים השונים.

במהלך העונה השלישית, הפקת התוכנית שיתפה פעולה עם צוות אנימטורים בשם "Frankendo" בהפקת סדרת אנימציה סאטירית בסגנון אנימה על המצב הפוליטי, בשם "ארץ השמש השוקעת", לאחר הצלחה ויראלית של סרטון עצמאי שהופק על ידם בשם "State of Israel". בשונה מהסרטון המקורי שדובב ליפנית, הגרסה הזו דובבה לעברית.

== ראו גם ==
* גב האומה

== קישורים חיצוניים ==
* 

* [https://www.kan.org.il/podcast/program.aspx/?progid=2059 דף הפודקאסט של התוכנית באתר כאן]
* 
* 
* 
* 
* ֿ
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:תוכניות שצולמו באולפני הרצליה
מצליח ונוביק

מצליח ונוביק (בעבר מורנוביק, נוביקסון, דקלוינסון ודקלסגל) היא תוכנית אקטואליה שבועית שמוגשת על ידי עקיבא נוביק ורינה מצליח ומשודרת בכאן ב'. התוכנית עוסקת בענייני פוליטיקה ואקטואליה. היא כוללת ראיונות עם אישים בולטים בתחומים חדשותיים וחברתיים.

עד ינואר 2019 שודרה בתחנת גלי צה"ל. עד דצמבר 2019 הגישו את התוכנית ירון דקל ועמית סגל, ולאחר מכן ירון דקל וחיים לוינסון. לאחר יציאתו של דקל לשליחות בקנדה, החליף אותו בתפקיד עקיבא נוביק ושונה שם התוכנית ל"נוביקסון", עד אשר לוינסון עזב את התוכנית ביוני 2022. בספטמבר 2022 הצטרפה אליו טלי מורנו אך מספר חודשים אחרי הצטרפותה חזרה רינה מצליח (שהגישה ביחד עם נוביק מיוני עד ספטמבר אותה שנה).

== היסטוריה ==
===דקלסגל===
התוכנית החלה את שידוריה בשנת 2015 בתחנת גלי צה"ל בימי חמישי בשעות 9–11 בבוקר בהגשת ירון דקל ועמית סגל תחת השם דקלסגל. לפני עלייתה שודרה במשבצת השידור שלה התוכנית מה בוער. אות הפתיחה לתוכנית הוא השיר "How Gee" של הבלאק מאשין. התוכנית כוללת את הפינה "שיחה בהפתעה" ובה נערכת שיחה עם מרואיין, כאשר מגישי התוכנית אינם יודעים את זהותו תחילה ומנסים לנחש את זהותו בתחילת הראיון. בשל מתכונת זו הם גם אינם נערכים לראיון מראש. בפינה "אדם מן היישוב" מראיינים דקל וסגל אדם לא מוכר העוסק במקצוע "רגיל" כגון דייג או נהג אוטובוס, ומראיינים אותו אודות מקצועו.

דקל החל להגיש את התוכנית בעת שהיה מפקד גלי צה"ל, והוא המשיך להגישה גם לאחר סיום תפקידו.

בתחילת פברואר 2019 בעקבות מעברו של דקל להגשת השבוע בכאן 11 של כאן, התוכנית עברה להיות משודרת בכאן ב' בימי חמישי בין השעות 8–10 בבוקר.
===שינויים בצמד המגישים===
בסוף דצמבר 2019 הודיע עמית סגל בסוף השידור שהוא יפסיק להגיש את התוכנית עקב עומס עבודה<ref></ref>. בינואר 2020 נודע כי חיים לוינסון יחליף את סגל בהגשת התוכנית<ref></ref>. לאור השינוי שונה גם שם התוכנית לדקלוינסון.

בספטמבר 2021 עזב דקל את הגשת התוכנית לאחר יציאה לשליחות בקנדה מטעם הסוכנות היהודית, וחיים לוינסון החל להגיש את התוכנית יחד העיתונאי עקיבא נוביק. לאור השינוי שונה גם שם התוכנית לנוביקסון.

ביוני 2022 לוינסון סיים את תפקידו, לאחר שהגיש 99 תוכניות. לאחר עזיבתו התכנית הוגשה על ידי עקיבא נוביק ורינה מצליח עד ספטמבר 2022. לאור השינוי שונה גם שם התוכנית לנוביק ומצליח.

בספטמבר 2022 עקיבא נוביק החל להגיש את התוכנית יחד טלי מורנו. לאור השינוי שונה גם שם התוכנית למורנוביק. 

באותה שנה, הוחלט כי מצליח תגיש את התוכנית באופן קבוע לצד עקיבא נוביק במקומה של טלי מורנו שתגיש את מהדורת שבע בימים שהיא מגישה את חדשות הערב. לאור השינוי, שונה גם שם התוכנית למצליח ונוביק.

==קישורים חיצוניים==
* 
* [https://www.kan.org.il/radio/program.aspx?progId=1422 דקלוינסון] באתר כאן רשת ב'
* [https://glz.co.il/גלצ/תוכניות/ירון-דקל-ועמית-סגל ארכיון דקל סגל] באתר גלי צה"ל
*[https://www.kan.org.il/podcast/program.aspx/?progid=2116 ארכיון דקל סגל] באתר כאן

==הערות שוליים==

קטגוריה:תוכניות רדיו בגלי צה"ל
תוכניות רדיו ברשת ב'
תרכיז

מיכל ובו תרכיז של [[וניל]]
תרכיז הוא מאכל או משקה שרוב הנוזלים הוצאו ממנו. לרוב, תרכיז הוא תמיסה או תערובת שהנוזלים מוצו ממנה, למשל הרחקת המים ממיץ פירות תותיר תרכיז של המיץ. אחד היתרונות של תרכיזים הוא חיסכון בשטח אחסון. את התרכיז ניתן לדחוס בשטח קטן ובעת הצורך להוסיף לו נוזלים וליצור מחדש מיץ למשל שתופס נפח גדול יותר.

==תרכיזי משקאות קלים==
הכנת תרכיז של מיץ תפוזים נרשמה כפטנט בשנת 1948. במקור, החלו להכין תרכיזי מיץ תפוזים כדי לספק לחיילים במלחמת העולם השנייה אספקה נוחה וסדירה של ויטמין C. כיום, רוב מיצי התפוזים בשוק אינם מכילים תפוזים סחוטים טריים, אלא תרכיזי מיץ אותם מוהלים במים ולהם מוסיפים חומרים נוספים. 

מרבית משקאות הסודה והמשקאות הקלים מיוצרים מתרכיזי סירופ, מדללים אותם לתוך מי סודה לפני תהליך הבקבוק. לעיתים, תרכיזי סירופ אלה נמכרים ישירות לצרכן, כדי שהוא יכין מהם משקאות בריכוז ובמתיקות בהתאמה אישית. חלב מרוכז אינו אלא תרכיז של חלב. לחלב זה יש חיי מדף ארוכים, וניתן לסחור בכמויות גדולות יותר של חלב הודות להיעדר הנוזלים התופסים נפח ושטח אחסון. 

על פי רוב, לתרכיזי מיצים וסודה יהיה אורך חיי מדף ארוך יותר מאשר של המיצים מהם נוצרו. זאת, עקב הוספת סוכר וחומרים משמרים לתרכיז.

== קישורים חיצוניים ==

* [https://www.mako.co.il/food-recipes/recipes_column-30-minutes/Recipe-ed8871116bd5041006.htm איך מכינים תרכיז טבעי לילדים?], באתר מאקו, 8 באוגוסט 2013

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מזון
קטגוריה:שימור מזון
קטגוריה:חומרי טעם וריח
קטגוריה:סירופים
.uz

היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים באוזבקיסטן. הסיומת, שנפתחה בשנת 1997, היא סיומת פעילה ונפוצה ביותר בעיקר בקרב תושבי אוזבקיסטן. שם המתחם נפוץ גם בלטביה, כאשר הוא מוסף, נוצר משחק מילים מסוים בשפה הלטבית.

שם המתחם משמש גם כשם מתחם ממדרגה שנייה ולעיתים נדירות גם כשם ממדרגה שלישית. יש לו גם תתי סיומות מיוחדים לכל תחום.

ניתן להשתמש בשם המתחם .uz באמצעות קניית השם באופן חופשי, באמצעות תיאום עם משרד התקשורת האוזבקי, ובאמצעות פנייה לספק סיומת הדומיין " UZINFOCOM".

==קישורים חיצוניים==

* 

== הערות שוליים ==

קטגוריה:אוזבקיסטן
.tj

היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בטג'יקיסטן. הסיומת, שנפתחה בשנת 1997, היא סיומת פעילה ונפוצה ביותר בעיקר בקרב תושבי טג'יקיסטן.

שם המתחם משמש גם כשם מתחם ממדרגה שנייה ולעיתים נדירות גם כשם ממדרגה שלישית. יש לו גם תתי סיומות מיוחדים לכל תחום:
* ac.tj
* aero.tj
* biz.tj
* co.tj
* com.tj
* coop.tj
* dyn.tj
* edu.tj
* go.tj
* gov.tj
* info.tj
* int.tj
* mil.tj
* museum.tj
* my.tj
* name.tj
* net.tj
* nic.tj
* org.tj
* per.tj
* pro.tj
* test.tj
* web.tj

ניתן להשתמש בשם המתחם .tj באמצעות קניית השם באופן חופשי, באמצעות תיאום עם משרד התקשורת הטג'יקי, ובאמצעות פנייה לספק סיומת הדומיין.

== קישורים חיצוניים ==

* 
* [http://www.iana.org/root-whois/tj.htm IANA .tj whois information]

== הערות שוליים ==

קטגוריה:טג'יקיסטן
אמילי ברינגטון

אמילי ברינגטון (באנגלית: Emily Berrington; נולדה ב-7 בדצמבר 1986) היא שחקנית אנגלייה ששיחקה בתפקיד סימון אל-חרזי בסדרה "24: Live Another Day", ובתפקיד ניסקה בסדרה "אנושיים" של ערוץ 4 ו-AMC.

==ביוגרפיה==
ברינגטון נולדה בעיר אוקספורד שבאוקספורדשייר. הוריה היו עובדים סוציאליים, שפתחו עסק של הכשרה מקצועית למגזר הציבורי. יש לה שלושה אחאים: איימי שהיא פרופסור בארצות הברית, טום, עובד עבור IMG באבו דאבי, וקייטי כותבת למגזין ווג. ברינגטון למדה בבית הספר צ'ני, ואחר כך למדה פיתוח גאוגרפי בקינגס קולג' לונדון.

===קריירה===
ברינגטון הייתה מעורבת בתיאטרון לנוער, אבל פנתה לקריירה פוליטית, ועבדה בבית הנבחרים הבריטי עם חברת הפרלמנט שיבון מקדונה ממפלגת הלייבור. היא גילתה שהפוליטיקה היא "מפחידה, גברית מאוד, ולא מעודדת במיוחד נשים בלונדיניות צעירות". היא חשבה ש"זו תעשייה קשה, הייתכן שקריירת משחק יותר מפחידה מזה?" 

ב-2009 התקבלה ללימודים בבית ספר גילדהול למוזיקה ודרמה, וסיימה את התואר ב-2012.

בתקופת הלימודים השתתפה בהפקה "Children's Children" בתיאטרון אלמידה, ושיחקה בסרטו של מייקל וינטרבוטום "מבט של אהבה".

ב-2013 שיחקה בתפקיד ג'יין שור בדרמה התקופתית "מלכה לבנה". 

ב-2014 הופיעה בתפקיד סטייסי בסיטקום של ה-BBC "לא ממש סיטקום" (Outnumbered), ובתפקיד סימון אל-חרזי בסדרת המתח . הדמות שגילמה בסדרה תוכננה לשני פרקים בלבד, אבל היא הופיעה לבסוף בשבעה פרקים. תפקידה החשוב הראשון בקולנוע היה בסרט הקומדיה "קרועים 2".

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2013
| מבט של אהבה
| dir="ltr" | The Look of Love
| קלייר
| ללא קרדיט
|-
| rowspan="2"|2014
| קרועים 2
| dir="ltr" | The Inbetweeners 2
| קייטי אוונס
|
|-
|
| dir="ltr" | The Last Showing
| אלי
|
|-
| 2017
| היפופוטם
| dir="ltr" | The Hippopotamus
| ג'יין סוואן
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2013
| מלכה לבנה
| dir="ltr" | The White Queen
| ג'יין שור
| סדרת טלוויזיה (3 פרקים)
|-
| rowspan="2"| 2014
| לא ממש סיטקום
| dir="ltr" | Outnumbered
| סטייסי
| סדרת טלוויזיה (3 פרקים)
|-
|
| dir="ltr" | 24: Live Another Day
| סימון אל-חרזי
| מיני-סדרה
|-
| rowspan="2"| 2015
| בני החירות
| dir="ltr" | Sons of Liberty
| מרגרט קמבל גייג'
|מיני-סדרה
|-
| אנושיים
| dir="ltr" | Humans
| ניסקה
| תפקיד ראשי (16 פרקים)
|-
| 2017
| המיניאטוריסט
| dir="ltr" | The Miniaturist
| המיניאטוריסט
| תפקיד משנה (2 פרקים)
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בוגרות קינגס קולג' לונדון
קטגוריה:בוגרי קינגס קולג' לונדון
קטגוריה:בריטיות שנולדו ב-1988
קטגוריה:בריטים שנולדו ב-1988
קופה אמריקה 2019

קופה אמריקה 2019 (בפורטוגזית: CONMEBOL Copa América Brasil 2019) הוא הטורניר ה-46 של קופה אמריקה, גביע אליפות אמריקה הדרומית לנבחרות בכדורגל שנערך בברזיל בין 14 ביוני ל-7 ביולי 2019. בנוסף ל-10 הנבחרות הדרום אמריקאיות המשתתפות באופן קבוע בטורניר, השתתפו שתי נבחרות מאסיה, (נבחרות יפן וקטר).

משחק הגמר נערך ב-7 ביולי באצטדיון מרקנה, בריו דה ז'ניירו, ובו ניצחה נבחרת ברזיל את נבחרת פרו בתוצאה 3–1.

==נבחרות==

==אצטדיונים==

{| class="wikitable" style="text-align:center"
|-
! ריו דה ז'ניירו
! בלו הוריזונטה
! פורטו אלגרה

|-
| מרקנה
| מינייראו
| ארנה דו גרמיו

|-
| תכולה: 74,738
| תכולה: 58,170
| תכולה: 55,662
|-
! 200px
! 200px
! 200px
|-
! סלבדור
! colspan="2" | סאו פאולו
|-
| |ארנה פונטה נובה
| מורומבי
| ארנה קורינתיאנס
|-
| תכולה: 51,900
| תכולה: 67,428
| תכולה: 49,205
|-
! 200px
! 200px
! 200px
|}

==המשחקים==
===שלב הבתים===
====בית א'====

----

----

----

----

====בית ב'====

----

----

 
----

----

====בית ג'====

----

----

----
 
----

----

====דירוג הנבחרות במקום השלישי====

===שלב הנוקאאוט===

===פירוט המשחקים===
====רבע הגמר====

----

----

----

====חצי הגמר====

----

====משחק על המקום השלישי====

====משחק הגמר====

==סטטיסטיקה==
אברטון, סיים כמלך שערי הטורניר
===מלכי השערים===
{|
|-
|width=33% valign=top|
 3 שערים 
* אברטון
* פאולו גררו 

 2 שערים 
* סרחיו אגוארו
* לאוטרו מרטינס
* פיליפה קוטיניו
* גבריאל ז'סוס
* רוברטו פירמינו
* אדוארדו ורגאס
* אלכסיס סאנצ'ס
* דובאן ספאטה
* קוג'י מיושי
* אדיסון פלורס
* אדינסון קבאני
* לואיס סוארס
* דרווין מאצ'יס
|}

===מלכי הבישולים===
{|
|-
|width=33% valign=top|
2 בישולים
* גבריאל ז'סוס
* חאמס רודריגס
* גאקו שיבסאקי
|}

== מצטיינים ==

דני אלבס זוכה בכדור הזהב 
{|class="wikitable plainrowheaders" border="1" style="font-size:100%"
|- align=center
! scope=col style="width:200px; background: gold;" | כדור הזהב
! scope=col style="width:200px; background: gold;" | נעל הזהב
! scope=col style="width:200px; background: gold;" | כפפת הזהב
|-
| דני אלבס|| אברטון || אליסון
|}

נבחרת הטורניר:
{| class="wikitable" style="margin:auto;text-align:center"
!שוער
!הגנה
!קישור
!התקפה
|-
| אליסון 
| דני אלבס חוסה חימנס טיאגו סילבה מיקל טראוקו 
| ארתור לאנדרו פארדס ארתורו וידאל 
| חאמס רודריגס פאולו גררו אברטון
|}

==קישורים חיצוניים==

* 

קטגוריה:קופה אמריקה
קטגוריה:תחרויות כדורגל ב-2019
קטגוריה:תחרויות כדורגל בברזיל
מירוסלב פיליפ

מירוסלב פיליפ (בצ'כית: Miroslav Filip; 27 באוקטובר 1928 - 27 באפריל 2009) היה שחמטאי צ'כי בדרגת רב אמן. היה אלוף צ'כיה בשחמט מספר פעמים, התחרה באליפות העולם בשחמט.
== קריירה ==
פיליפ החל לשחק בתחרויות רשמיות בשנת 1949. בשנת 1953 הוענק לו תואר אמן בינלאומי ובשנת 1955 רב-אמן.

בשנת 1956 העפיל לתחרות המועמדים, וסיים במקום השמיני. באותה שנה הוא ניצח בתחרות לזכר וילהלם שטייניץ.

בשנת 1962 העפיל לתחרות מועמדים ואותה סיים במקום השמיני.

פיליפ היה אלוף צ'כוסלובקיה בשחמט בשנים 1950, 1952 ו-1954.

החל משנות ה-70 של המאה ה-20 חלה ירידה ברמת משחקו, אך הוא המשיך להשתתף בתחרויות. בהמשך הוא עסק בפרשנות שחמט, כתב ספרים בנושא והגיש תוכניות שחמט בטלוויזיה.

נפטר ב-27 באפריל 2009.

== מירוסלב פיליפ במשחקי אולימפיאדת השחמט ==
בין השנים 1952 ל-1974 השתתף הורט ב-12 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1952||1 ||צ'כוסלובקיה|| ||8 מ-14||6+ 4= 4-||57.1|| 4 קבוצתי, 8 אישי
|-
| 1954||2 ||צ'כוסלובקיה|| ||10.5 מ-15||7+ 7= 1-||70.0|| 4 קבוצתי, 4 אישי
|-
| 1956||1 ||צ'כוסלובקיה|| ||10 מ-17||5+ 10= 2-||58.8|| 7 קבוצתי, 12 אישי
|-
| 1958||2 ||צ'כוסלובקיה|| ||8 מ-14||7+ 4= 2-||58.8|| 5 קבוצתי, 13 אישי
|-
| 1960||2 ||צ'כוסלובקיה|| ||10.5 מ-16||6+ 9= 1-||65.6|| 5 קבוצתי, 6 אישי
|-
| 1962||1 ||צ'כוסלובקיה|| ||10 מ-20||5+ 10= 5-||50.0|| 10 קבוצתי, 15 אישי
|-
| 1964||2 ||צ'כוסלובקיה|| ||8 מ-15||2+ 12= 1-||53.3|| 5 קבוצתי, 23 אישי
|-
| 1966||3 ||צ'כוסלובקיה|| ||6 מ-10||6+ 8= 2-||62.5|| 6 קבוצתי, 10 אישי
|-
| 1968||2 ||צ'כוסלובקיה|| ||9 מ-16||4+ 10= 2-||56.3|| 9 קבוצתי, 16 אישי
|-
| 1970||2 ||צ'כוסלובקיה||2444 ||10.5 מ-17||5+ 11= 1-||61.8|| 5 קבוצתי, 14 אישי
|-
| 1972|| 3 ||צ'כוסלובקיה|| 2462||10 מ-17||4+ 12= 1-||58.8|| 4 קבוצתי, 17 אישי
|}

==קישורים חיצוניים==

==הערות שוליים==

קטגוריה:אלופי צ'כיה בשחמט
קטגוריה:נציגי צ'כוסלובקיה באולימפיאדת השחמט
קטגוריה:רבי-אמנים
קטגוריה:מחברי ספרי שחמט
קטגוריה:צ'כים שנולדו ב-1928
קטגוריה:נפטרים ב-2009
Kibana

קיבנה (באנגלית: Kibana) היא מערכת ויזואליזציה ואנליזה המנתחת נתונים ומספקת יכולות בינה וניתוח נתונים, מבוססת קוד פתוח, ונכתבה בשפת JavaScript.

המערכת היא נדבך חשוב מסט הכלים של Elasticsearch, תומכת במגוון מערכות הפעלה: Windows, לינוקס, ומותאמת באופן מלא לעבודה עם Logstash ו-Elasticsearch, רבים מכירים את הכלי בתור ELK, קיצור של: ElasticSearch, Logstash, Kibana.

ניתוח והצגת הנתונים מתבצע במספר דרכים:
* עבודה עם מקורות מידע מרובים.
* תמיכה מלאה במנוע Elasticsearch.
* גרפים, תרשימים, מפות עוגות נתונים ועוד.
* ממשק משתמש מותאם אישית.

==מאפיינים==
Kibana מחולקת לשלושה חלקים עיקריים:
* Discover - בדיקת הנתונים ויצירת שאילתות - חקירת הנתונים באופן אינטראקטיבי, באמצעות אפשרות זו ניתן לגשת לכל מסמך שמתאים לדפוס האינדקס שנבחר. כמו כן ניתן לחפש ולסנן נתונים ולקבל מידע אודות ערכים שונים, התפלגות זמנים ועוד.
* Visualize - חילוץ, עיבוד הנתונים ובחירה כיצד להציגם - חילוץ ועיבוד הנתונים המגיעים ממנוע המערכת בעזרת אפשרות זו ניתן ליצור, לשנות ולהציג נתונים על גבי מפות, עוגות נתונים, תרשימים, טבלאות ועוד. כמו כן ניתן לשתף מידע עם משתמשים אחרים בעלי גישה למערכת.
* Dashboard - כלי בקרה וניהול - הצגת הנתונים בלוח מחוונים מעוצב שהותאם אישית על ידי המשתמש. אפשרות זו שימושית בעת ביצוע התאמות של נתוני המערכת, סקירה של רישומי המערכת ועוד.

==ראו גם==
* Big data
* בינה עסקית
* ניהול אירועי אבטחת מידע

== קישורים חיצוניים ==

* 
* [https://github.com/elastic/kibana עמוד התוכנה באתר Github ]

קטגוריה:תוכנות אבטחת מחשבים
קטגוריה:תוכנה חופשית
חופשה בלונדון (סרט)

חופשה בלונדון (באנגלית: Indiscreet) הוא סרט קולנוע בריטי מסוגת קומדיה רומנטית משנת 1958 בבימויו של סטנלי דונן, עם קרי גרנט ואינגריד ברגמן בתפקידים הראשיים. .

התסריט נכתב על ידי נורמן קרסנה, והוא מבוסס על המחזה שלו "Kind Sir", שהועלה בתיאטראות ברודוויי ב-1953. זה הסרט השני בו הופיעו גרנט וברגמן מאז "נודעת" ב-1946.

הסרט היה מועמד לשלושה פרסי גלובוס הזהב:
*פרס גלובוס הזהב לסרט הטוב ביותר - קומדיה או מוזיקלי
*פרס גלובוס הזהב לשחקנית הטובה ביותר - אינגריד ברגמן
*פרס גלובוס הזהב לשחקן הטוב ביותר - קרי גרנט

הסרט עובד לסרט טלוויזיה בשנת 1988, עם רוברט וגנר ולזלי אן דאון בתפקידים הראשיים.
==תקציר העלילה==
אנה קלמן (אינגריד ברגמן) היא שחקנית תיאטרון מפורסמת שאינה מצליחה להשיג בן זוג מתאים. לאחר דייט לא מוצלח במיורקה היא קוטעת את חופשתה, וחוזרת מיואשת לביתה בלונדון.

אחותה מרגרט (פיליס קלברט) ובעלה אלפרד (ססיל פארקר). מנסים לעודד אותה. אלפרד הבנקאי מכיר לה את פיליפ אדמס (קרי גרנט), איש עסקים מסן פרנסיסקו והיא מתאהבת בו מיד. הם מבלים ביחד בלונדון ואנה רוצה לממש את אהבתם בנישואים.

פיליפ אוהב אותה אבל הוא רווק מושבע ונגד מוסד הנישואים ולכן אומר לה שהוא נשוי אך גר בנפרד מאשתו. הוא מקבל תפקיד בנאט"ו בפריז אך מידי סוף שבוע הוא טס לחופשה בלונדון לבלות עם אנה.

מרגרט מגלה לאנה כי פיליפ אינו נשוי וזה מרגיז אותה אך היא אוהבת אותו ולא רוצה לאבד אותו.

היא רוקמת תוכנית כאילו יש לה מחזר נלהב וכשפיליפ מגלה זאת הוא נתקף ברגש קנאות.

מרגרט מודיעה לה כי פיליפ עומד לטוס לניו יורק וכי לפני כן יערוך אצלה ביקור הפתעה. אנה מקשטת את חדרה כאילו היא מצפה לאורח ומבקשת מהמשרת שלה להיכנס לחדרה ברגע שיגיע פיליפ. כשפיליפ מגיע לחדרה הוא רואה גבר זר שמסתלק. הוא כועס ורוצה לעזוב אבל אנה מבקשת ממנו לחזור ולאחר ויכוח בו שניהם מטיחים האשמות זו בזו, הם מתפייסים ומתחבקים.

==קישורים חיצוניים==

*[https://www.youtube.com/watch?v=USltTQ_WHRY קדימון לסרט חופשה בלונדון], באתר יוטיוב
*[https://www.youtube.com/watch?v=o8ZL_BQUi8o סצנת הריקוד של קרי גרנט], באתר יוטיוב

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים באנגלית
קטגוריה:סרטי קומדיה בריטיים
קטגוריה:סרטי האחים וורנר
קטגוריה:סרטי קומדיה רומנטית
קטגוריה:סרטי קרי גרנט
קטגוריה:לונדון בקולנוע
קטגוריה:סרטי סטנלי דונן
תסמונת PFAPA

PFAPA היא תסמונת ברפואת ילדים המתבטאת בהתקפי חום גבוה מלווים באפטות בפה ובהגדלת קשרי לימפה בצוואר ללא עדות לזיהום חיידקי או נגיפי.

התסמונת תוארה לראשונה ב-1987 על ידי רופא ילדים אמריקאי בשם מרשל, ונקראה בתחילה "תסמונת מרשל". אחר כך קרא לה PFAPA, שזה ראשי תיבות של Periodic Fever (חום מחזורי), Aphthous Pharyngitis (אפטות בפה ובלוע) ו- cervical Adenopathy (הגדלת בלוטות למפה בצוואר).
==תיאור התסמונת==
אירועים של עליית חום עד מעל 40 מעלות צלזיוס בתקופה של 3-6 ימים מלווים בכאבי לוע ואפטות בפה ובהגדלת קשרי לימפה צוואריים, צמרמורת וכאבי שרירים ומפרקים.

האירועים האלה מופיעים במחזוריות של 3-8 שבועות. בין האירועים האלה מרגיש הילד מצוין, ללא עיכוב בגדילה

==אטיולוגיה==
סיבת התסמונת אינה ידועה. אין שום עדות מחקרית, מולקולרית, גנטית, או זיהומית המאפשרת היום להסביר את התופעות הקיימות בחולים ואת העובדה שמינון מזערי של סטרואידים מפסיק את ההתקף בצורה יעילה. מדובר ככל הנראה בחוסר שליטה על התגובה הדלקתית של הגוף שמייצר תגובה דלקתית, אף שאין חיידק או וירוס שגורם לה.

==אבחנה==
משטחי הלוע הם שליליים לחיידקים ווירוסים. משטחי הגרון שלילי, בדיקות הדם תקינות פרט למדדי דלקת כמו עלייה בספירת הלויקוציטים, שקיעת דם מוחשת ו-CRP גבוה.

האבחנה מבדלת כוללת מחלות כמו מחלת בכצ'ט, קדחת ים תיכונית משפחתית ועוד.

==טיפול==
הטיפול בתסמונת הוא למעשה גם האבחנה. סטרואידים הניתנים באופן פומי נמצאו מאוד יעילים בטיפול בהתקפים והירידה בחום קורית תוך 2-4 שעות, כמו כן יש שיפור הדרגתי בשאר התסמינים.

שני קווי טיפולים מקובלים: סטרואידים - פרדניסון 1מ"ג/ק"ג או הסרת השקדים.

אנטיביוטיקה לא משפרת את המצב.

==פרוגנוזה==
התסמונת מתחילה בדרך כלל עד גילאי 5.

התסמונת נעלמת ברוב המקרים עד גיל 10 .לא נצפו פגיעות כרוניות כלשהן לאורך זמן בהתפתחות וגדילה.

==קישורים חיצוניים==
*[http://www.hadassah.org.il/children-site/parents/chronicdiseaseshelp/pfapa pfapa באתר הדסה] 
*[https://web.archive.org/web/20180310225900/http://www.rheumatology.org.il/pediatrics5.asp pfapa באתר הארגון הישראלי לראמטולוגיה]

PFAPA
קטגוריה:רפואת ילדים
The Immaculate Collection

The Immaculate Collection (בעברית: האוסף ללא רבב) הוא אלבום אוסף הלהיטים הראשון של זמרת מדונה. האלבום יצא לאור ב-9 בנובמבר 1990 על ידי חברות התקליטים סייר רקורדס והאחים וורנר. האלבום מכיל אוסף של להיטים של הזמרת מאז תחילת הקריירה שלה ועד שנה זו בגרסאות רמיקס או בגרסאות ערוכות, וגם נכללים בו שני שירים חדשים: "Justify My Love" ו-"Rescue Me". שם האלבום הוא למעשה משחק המילים המתקשר למריה הבתולה ולחטא הקדמון.

מגזין הרולינג סטון דירגו את האלבום במקום ה-138 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי מהדורות שנוצרו בעבר.<ref></ref>

== רקע והוצאה ==
באירופה הוציאה מדונה מהדורה מיוחדת של האלבום בשם The Holiday Collection ובממלכה המאוחדת הוציאה מחדש את השיר "Holiday". בנוסף לכך, האלבום הפך לראשון אי פעם אשר בו השתמשו בטכנולוגיית אודיו QSound.

== סינגלים ==
"Justify My Love" היה לסינגל הראשון מהאלבום אשר זכה להצלחה רבה, ואף הגיע למקום הראשון בארצות הברית מה שהפך אותו לשיר התשיעי של הזמרת שעשה זאת. הוא גם הפך לאחד מהשירים הכי שנויים במחלוקת שלה בעקבות הווידאו קליפ הפרובוקטיבי שלו.

הסינגל השני שיצא מהאלבום היה "Rescue Me" אשר נכנס למקום ה-9 בארצות הברית, אף על פי שלא יצא לו קליפ. בכך גם מדונה הפכה לאמנית הנשית המצליחה ביותר במצעד האמריקאי באותה התקופה.

== הצלחה ==
האלבום זכה להצלחה עולמית בעולם בכך שנמכר בכ-32 מיליון עותקים, מה שהופך אותו לאחד מהאלבומים הנמכרים בהיסטוריה ולאלבום האוסף הנמכר ביותר בהיסטוריה על ידי אמן סולו. הוא הגיע למעמד יהלום בארצות הברית, ובכך הפך לאלבום השני שלה שעשה זאת.

בנוסף, היה האלבום לשני של אמנית אישה, אשר שהה הכי הרבה שבועות במקום הראשון במצעד האלבומים הבריטי.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 11×
|11,000,000<small></small>
|-
!ישראל (IFPI ISR)<ref></ref>
|
|50,000
|-
!צרפת (SNEP)<ref></ref>
|יהלום
|1,100,000
|-
! colspan="3" |סיכום
|-
!בכל העולם
|
|30,000,000<ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== ביאורים ==

== הערות שוליים ==

קטגוריה:אלבומי אוסף מ-1990
קטגוריה:אלבומי אוסף של מדונה
קטגוריה:אלבומי אוסף באנגלית
קטגוריה:אלבומים שהופקו על ידי מדונה
קטגוריה:אלבומים שהופקו על ידי פטריק לאונרד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה כפולה בברזיל
קטגוריה:אלבומי יהלום בארצות הברית
קטגוריה:אלבומי יהלום בצרפת
קטגוריה:אלבומי חברת וורנר רקורדס
אוסקר פנו

אוסקר פנו (בספרדית: Oscar Panno; נולד ב־17 במרץ 1935 בבואנוס איירס) הוא שחמטאי ארגנטינאי בדרגת רב אמן. היה אלוף ארגנטינה בשחמט מספר פעמים, התחרה באליפות העולם בשחמט. הוא היה הראשון בין השחמטאים הארגנטינאים הבולטים שהיה יליד ארגנטינה.

==הישגים בולטים==

בשנת 1953 זכה באליפות העולם לנוער. בשנת 1953 הוענק לו תואר אמן בינלאומי ובשנת 1955 רב-אמן.

בשנת 1956 הוא סיים במקום התשיעי בתחרות המועמדים. בהמשך, הוא זכה במספר תחרויות.

בסוף שנות ה-50 של המאה ה-20 הוא סיים לימודי הנדסת בניין. מאז הוא בעיקר עסק במקצוע, ושיחק רק בתחרויות שחמט משניות.

בסוף שנות ה-60 של המאה ה-20 הוא חזר להתחרות בתחרויות משמעותיות.

הוא זכה באליפות ארגנטינה לשחמט בשנים 1953, 1985 ו-1992.

בשנת 1999 הוא השתתף בתחרות לזכר ניידורף וחלק מקומות 5–7 עם אריאל סורין.

== אוסקר פנו במשחקי אולימפיאדת השחמט ==
בין השנים 1954 ל-1992 השתתף אוסקר פנו ב-11 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1954||3 ||ארגנטינה|| ||6.5 מ-13||3+ 7= 3-||50.0|| 2 קבוצתי, 10 אישי
|-
| 1956||3 ||ארגנטינה|| ||8.5 מ-15||4+ 9= 2-||56.7|| 4 קבוצתי, 11 אישי
|-
| 1958||2 ||ארגנטינה|| ||12 מ-16||8+ 8= 0-||75.0|| 3 קבוצתי, 3 אישי
|-
| 1962||3 ||ארגנטינה|| ||9.5 מ-14||7+ 5= 2-||67.9|| 3 קבוצתי, 4 אישי
|-
| 1966||2 ||ארגנטינה|| ||14 מ-18||10+ 8= 0-||77.8|| 5 קבוצתי, 1 אישי
|-
| 1968||2 ||ארגנטינה|| ||9 מ-17||3+ 12= 2-||52.9|| 7 קבוצתי, 19 אישי
|-
| 1970||2 ||ארגנטינה|| ||11.5 מ-19||4+ 15= 0-||60.5|| 8 קבוצתי, 20 אישי
|-
| 1976||2 ||ארגנטינה|| 2520||7 מ-11||4+ 6= 1-||63.6|| 4 קבוצתי, 6 אישי
|-
| 1986||2 ||ארגנטינה|| 2515||6.5 מ-11||3+ 7= 1-||59.1|| 11 קבוצתי, 27 אישי
|-
| 1988||2 ||ארגנטינה|| 2485||6 מ-10||4+ 4= 2-||60.0|| 10 קבוצתי, 22 אישי
|-
| 1992||2 ||ארגנטינה|| 2465||4 מ-7||1+ 6= 0-||57.1|| 34 קבוצתי
|}

==קישורים חיצוניים==

==הערות שוליים==

קטגוריה:אלופי ארגנטינה בשחמט
קטגוריה:רבי-אמנים
קטגוריה:ארגנטינאים שנולדו ב-1935
מקסים פליינקו

מקסים ולדימירוביץ' פליינקו (ברוסית: Максим Владимирович Палиенко; נולד ב-18 באוקטובר 1994, סמרה, רוסיה) הוא כדורגלן רוסי, בלם מועדון ניז'ני נובגורוד.

== קריירה ==
===קריירת מועדונים===
מקסים הוא בוגר בית הספר לכדורגל של מועדון הכדורגל "לאדה" מהעיר טוליאטי.

ב-2011, הוא שיחק במועדון "קרילייה סובייטוב" וב-22 ביולי 2013, הוא ערך את הופעת הבכורה שלו בליגת העל, כשהוא מחליף בדקה ה-71 את איליה מקסימוב במשחק החוץ נגד צסק"א.

בקיץ 2015 הקבוצה לא חידשה את החוזה עם השחקן ופליינקו עבר למועדון הכדורגל זניט וצורף לסגל קבוצת זניט-2. את הופעת הבכורה שלו ב"זניט" ערך לראשונה ב-11 במאי 2016, במשחק במחזור ב-28 נגד "מורדוביה" (3:0) כשעלה להחליף בדקה ה-81.

ב-21 ביולי 2016 חתם על חוזה לשנתיים עם המועדון מהליגה הראשונה טוסנו, ממחוז לנינגרד.

בקיץ 2018 עבר לקבוצת ניז'ני נובגורוד.
===בסגל הנבחרת===
הוא הופיע משחק אחד בהרכב נבחרת רוסיה בכדורגל עד גיל 21, במשחק נגד פינלנד באוקטובר 2016.

== קישורים חיצוניים==

* [https://www.sports.ru/tags/83554087 פרופיל] באתר Sports.ru 
* [https://web.archive.org/web/20130824115833/http://rus.rfpl.org/index.php/player/index/16358 מקסים פליינקו] באתר ליגת העל הרוסית בכדורגל

קטגוריה:כדורגלנים רוסים
קטגוריה:קשרי כדורגל רוסים
קטגוריה:סמרה: כדורגלנים
קטגוריה:כדורגלני זניט סנקט פטרבורג
קטגוריה:כדורגלני קריליה סובייטוב סמרה
קטגוריה:כדורגלני טוסנו
קטגוריה:כדורגלני ניז'ני נובגורוד
קטגוריה:רוסים שנולדו ב-1994
Chown

193x193px

chown (באנגלית: Change Owner; "החלפת בעלות") היא פקודה במערכת הפעלה דמוית יוניקס המחליפה בעלים של קבצים וספריות במערכת ההפעלה.

הבעלות על כל קובץ במערכת יכולה להשתנות רק על ידי משתמש-על. לא ניתן להחליף בעלות על קובץ באמצעות משתמש שאינו מורשה לכך גם כאשר המשתמש הוא בעל הקובץ המקורי.

שינוי שם קבוצה יתבצע בעזרת פקודת chgrp.

==שימוש==
השימוש הסטנדרטי בפקודת <code>chown</code>, בסביבת יוניקס, יתבצע כדלקמן:
<syntaxhighlight lang="bash">
chown username file.sh
</syntaxhighlight>

ניתן לשלב ערכים נוספים:
* chown -r - שינוי רקורסיבי על קבצים ותיקיות.
* chown -c - הצגה ושינוי קבצים שהשתנו.
* man chown - יציג את ספר הוראות של פקודה זו.

==קישורים חיצוניים==
* [http://mally.stanford.edu/~sr/computing/basic-unix.html רשימת פקודות יוניקס (באנגלית)]
* [https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
הרמן פילניק

הרמן פילניק (בספרדית: Herman Pilnik; 8 בינואר 1914 – 12 בנובמבר 1981) היה שחמטאי יהודי-ארגנטינאי בדרגת רב אמן. היה אלוף ארגנטינה בשחמט מספר פעמים, התחרה באליפות העולם בשחמט.

==קורות חיים==
הרמן פילניק נולד בשטוטגרט למשפחה יהודית שמקורה בליטא. בשנת 1930 הוא זכה באליפות שטוטגרט בשחמט. באותה שנה הוריו יצחק ואידה פילניק עם הילדים עברו לארגנטינה. פילניק החל להשתתף בתחרויות בדרום אמריקה. הוא זכה באליפות ארגנטינה בשנים 1942, 1945 ו-1958. בשנת 1944 הוא חלק את המקום ראשון בתחרות עם מיגל ניידורף. לאחר סיום מלחמת העולם השנייה הוא זכה במספר תחרויות שנערכו באירופה.

בשנת 1950 הוענק לו תואר אמן בינלאומי ובשנת 1952 רב-אמן.

בשנת 1956 הוא סיים במקום התשיעי בתחרות המועמדים. בהמשך הוא זכה במספר תחרויות. בסוף שנות ה-50 של המאה ה-20 עבר לצ'ילה. לאחר מספר שנים הוא חזר לארגנטינה, ואחר כך עבר לוונצואלה בה התפרנס כמאמן שחמט.

נפטר ב-12 בנובמבר 1981.

== הרמן פילניק במשחקי אולימפיאדת השחמט ==
בין השנים 1950 ל-1958 השתתף פילניק ב-5 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| נקודות|| תוצאות|| %|| מקום
|-
| 1950||עת. ||ארגנטינה ||7.5 מ-10||6+ 3= 1-||75.0|| 2 קבוצתי, 1 אישי
|-
| 1952||4 ||ארגנטינה ||9.5 מ-14||6+ 7= 1-||67.9|| 2 קבוצתי, 4 אישי
|-
| 1954||2 עת ||ארגנטינה ||4 מ-7||3+ 2= 2-||57.1|| 2 קבוצתי, 5 אישי
|-
| 1956||4 ||ארגנטינה ||8.5 מ-13||7+ 3= 3-||65.4|| 4 קבוצתי, 6 אישי
|-
| 1958||1 ||ארגנטינה ||9 מ-15||5+ 8= 2-||60.0|| 3 קבוצתי, 11 אישי
|}

==קישורים חיצוניים==

==הערות שוליים==

קטגוריה:אלופי ארגנטינה בשחמט
קטגוריה:שחמטאים יהודים ארגנטינאים
קטגוריה:רבי-אמנים יהודים
קטגוריה:מאמני שחמט יהודים
קטגוריה:גרמנים שנולדו ב-1914
קטגוריה:ארגנטינאים שנולדו ב-1914
קטגוריה:ארגנטינאים שנפטרו ב-1981
טרנינג (סדרת טלוויזיה)

טרנינג היא קומדיית מצבים ישראלית לנוער ששודרה החל מ-29 באפריל 2018 בערוץ KidZ למנויי HOT, כאשר היא הראשונה שהופקה בלעדית למנויי החברה. הסדרה נוצרה על ידי ירון ארזי, ששימש גם כתסריטאי הראשי שלה, ובוימה על ידי אורי כץ. הסדרה הופקה על ידי סוכנות ADD.

==עלילה==
פנימיית "פריש" היא הבית של ספורטאי העתיד של ישראל. חממת מצטיינים בניהולה של ויקי פריש, מיידת פטיש מיתולוגית ועטורת מדליות. כשפרשה, החליטה ויקי להקדיש את חייה ללמד ספורטאים צעירים ומבטיחים איך מגיעים להישגים, איך ממקסמים את היכולות שלהם ואיך שמים חומר משלשל ליריבים שלהם במידת הצורך. לשיטתה, הכל כשר בדרך למדליה הנכספת. "טרנינג" מביאה את סיפוריהם המצחיקים של ספורטאים צעירים ומבטיחים שמתמודדים ביחד, ואת ההתמודדות שלהם עם הלחץ להישגיות והצטיינות לצד חיי חברה צפופים בתנאי פנימייה.

==דמויות==
*אדר ויצמן (גאיה גור אריה) - סטודנטית לווטרינריה. אחותה התאומה של ליאור והמנהלת האישית שלה. עברה לפנימייה בעיקר כי התאהבה בסתיו, אך גם כי ויקי איימה שאם לא תעבור לפנימייה כדי לעזור לאחותה ליאור היא תסלק את ליאור מן הפנימייה. היא פחדה ממטוסים בעבר.
*ליאור ויצמן (גאיה גור אריה) - טניסאית. אחותה התאומה של אדר, נוהגת לאחר באופן תמידי ואינה מסודרת ומרבה לאבד את חפציה.
*גבי לוסטיג (נאיה פדרמן) - ילדה ספורטאית ונאמנה, לוחמת סיף, אלופת אירופה בסיף, המועדפת על ויקי. תמיד רוצה להיות מקום ראשון ולא אוהבת להפסיד, תחרותית במיוחד. התאהבה בלביא אך התאכזבה ממנו לאחר שניצחה אותו.
*ויקי פריש (מיקי קם) - מנהלת הפנימייה ואמו של עלמה. מעדיפה את גבי מאשר כל האחרים. דואגת מאוד לפנימייה והניצחונות חשובים לה יותר מכל, אך למרות זאת היא טובת לב.

*עלמה פריש (חן מזרחי) - הבן הלא יוצלח של ויקי שרצתה ללדת בת ולכן כאשר נולד לה בן החליטה בכל זאת לקרוא לו עלמה. עצלן בעקבות אלרגיה. 
*סתיו יולזארי (עמית רהב) - הילד הכי יפה בפנימייה, שחיין, אוהב לישון, חברו הטוב ביותר של יגיל ומעריץ אותו. טיפש. פוחד ממחטים. יודע לרקוד סלסה. מפסיד בכוונה בתחרויות בין-לאומיות כדי לא לשיר את ההמנון שבו הוא מתבלבל.
*יגיל חצרוני (עמית מורשת) - החנון של הפנימייה. שחמטאי. חברו הטוב ביותר של סתיו ונערץ על ידו. מסתובב כל הזמן עם עיתון שיש בו כתבה עליו. מאוהב בליאור. חושב שהוא חתיך ומקובל.
*לביא מרציאנו (אור טרגן) - שחקן ג'ודו, אלוף ישראל בג'ודו, מתאהב בקלות. קצת טיפש. חבר של גבי.
*דוראל דדוש / צפריר בן ארצי (גיא לואל) - הפסיכולוג של הפנימייה, בעל תעודות לא חוקיות.

== קישורים חיצוניים ==

* 
קטגוריה:KidZ: תוכניות וסדרות
קטגוריה:HOT: תוכניות וסדרות
קטגוריה:סדרות קומיות ישראליות לילדים
קטגוריה:קומדיות מצבים ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:תוכניות וסדרות טלוויזיה שצולמו באולפני ברודקאסט
סוזי קסטיו

סוזי קסטיו (אנגלית: Susie Castillo; נולדה ב-27 באוקטובר 1979) היא שחקנית, מנחת טלוויזיה ודוגמנית אמריקאית. מיס ארצות הברית 2003.

==ביוגרפיה==
קסטיו נולדה במסצ'וסטס לאם פורטוריקנית ואב דומינקאי וכשהייתה ילדה הוריה התגרשו, בגיל שש עשרה החלה לעבוד כדוגמנית באופן מקצועי והופיעה במספר מגזיני נוער ופרסומות.

ב-1998 נבחרה למיס נוער מסצ'וסטס וייצגה את מסצ'וסטס בתחרות מיס נוער ארצות הברית הארצית אך לא זכתה, התחרות שודרה בשידור חי, אך הופסקה באמצע עקב נאומו של ביל קלינטון אודות יחסיו עם מוניקה לווינסקי.

ב-2001 היא סיימה תואר בעיצוב פנים.

ב-2002 נבחרה למיס מסצ'וסטס 2003 בטקס שנערך באוניברסיטת ברידג'ווטר ובכך נהייתה ללטינית הראשונה שזוכה בתואר זה.
בתחרות מיס ארצות הברית 2003 שנערכה בטקסס זכתה במקום הראשון מבין 52 נציגות מדינות ארצות הברית.

בתחרות מיס תבל 2003 שנערכה בפנמה הלבוש הלאומי שלה היה תלבושת של וונדר וומן ועלתה לשלב חמש עשרה המועמדות הסופיות שעלו לגמר.

ב-2004 הייתה שופטת בתוכנית "הברבור" העוסקת במתמודדות העוברות מהפך במראה על ידי ניתוחים פלסטיים.

ב-2005 הנחתה את תחרות מיס נוער ארצות הברית, היא ביצעה הופעות אורח בקומדיות "אשתי וילדיי" ו"חצי חצי" וכמו כן גם בתוכנית הרדיו "On-Air" עם ראיין סיקרסט.

היא שימשה כמנחה קבועה בערוץ MTV, ב-2007 החלה לשמש כדוברת של חברת ניוטרוגינה, ב-2008 הנחתה את תוכנית המציאות בערוץ ABC Family "מלכת הנשף של אמריקה" (America's Prom Queen), בתוכנית התמודדו תלמידות תיכון מרחבי ארצות הברית ובכל פרק ניתן למתמודדות משימה הקשורה לנשף הסיום.

ב-2009 הנחתה את תוכנית הריקודים "Superstars of Dance".

ב-2010 הייתה חלק מצוות התוכנית "School Pride" אותה יצרה שריל היינס במסגרתה עוקבים אחר תלמידים, מורים וצוות בתי ספר שבהם נערך מהפך בקהילת בית הספר.

ב-2008 שיחקה בקומדיה "בית הכאב של טיילר פרי", וב-2011 שיחקה בפרק של הסדרה "קאסל". 

בשנת 2014 שיחקה בתפקיד קטן בסרט הפשע הביוגרפי "שוד ושבר" של הבמאי טריסטן פטרסון, אודות סיפורו של אדי דודסון, שבמשך שנה בלבד שדד מעל ל-60 בנקים. 

בשנת 2018 שיחקה בסרט האימה הקנדי "הקיץ של 84".

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:מנחות טלוויזיה אמריקאיות
קטגוריה:דוגמניות אמריקאיות
קטגוריה:משתתפות בתחרות מיס נוער ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 2003
קטגוריה:משתתפות בתחרות מיס מסצ'וסטס ארצות הברית
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:אמריקאיות ממוצא דומיניקני
קטגוריה:אמריקאים ממוצא דומיניקני
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
NRK1

NRK1 (לפני 1966 נקרא NRK או "הטלוויזיה") הוא ערוץ טלוויזיה ציבורי נורווגי, המופעל על ידי NRK, גוף השידור הציבורי של נורווגיה. הערוץ הוא הוותיק ביותר בנורווגיה.

שידורי הניסיון של הערוץ החלו ב-12 בינואר 1954 והשידורים הקבועים הראשונים החלו ב-13 באפריל 1958. השידורים הרגילים החלו ב-20 באוגוסט 1960.

מלבד תוכניות מקוריות המשודרות בערוץ, משודרות גם תוכניות מארצות הברית, בריטניה ואוסטרליה. כמו כן נרכשות סדרות טלוויזיה ממדינות נורדיות אחרות, יחד עם הפקות משותפות (דוגמת הנורדיזיון).

בשנת 2020 עמד שיעור הצפייה בערוץ על 35.7%, ובכך הוא הנצפה ביותר במדינה.

== היסטוריה ==
ביום שלישי, 12 בינואר 1954 ביצע NRK את ניסיון השידור הראשון. הניסיון ארך 32 דקות ושודר בו שעון עם דקות ושניות.

שידורי טלוויזיה קבועים החלו ב-13 באפריל 1958. באותה העת עבדו בערוץ 11 עובדים בלבד, 3 שעסקו בצד התוכן ו-8 טכנאי שידורים.

== שם וזהות גרפית ==
עד שנת 1995 נקרא הערוץ באופן רשמי "NRK טלוויזיה", או רק "NRK" בשפת היום-יום. עד תחילת שידורי ערוץ TV 2 בנורווגיה בשנת 1992, במשך 34 שנים, היה הערוץ הארצי היחיד בנורווגיה, ולכן נהגו לכנותו בשפת היום-יום גם "הטלוויזיה".

ב-1 בינואר 1996 שינה הערוץ את שמו ל-NRK1 בשל תחילת שידורי ערוץ NRK2. יחד עם שינוי זה, שונתה גם האריזה הגרפית של הערוץ.

הערוץ החליף כמה פעמים לאורך השנים את סמליו, והשינוי האחרון היה בשנת 2011. סמלי NRK כוללים בעיקר את הצבע כחול.

== נתח שוק ==
מתחילת שידורי הערוץ, עד שנות ה-80 הוא היה מונופול שידורים בנורווגיה. המונופול נשבר בבתים הקרובים לגבול עם שוודיה, שיכלו לקלוט את שידורי הטלוויזיה השוודית, ובתים המחוברים לכבלים.

בסוף שנות ה-80 הוקמו ערוצים TVNorge ו-TV3 כמתחרים הראשונים לשידורי NRK. בשנת 1992 הוקם ערוץ TV 2 כערוץ המסחרי הארצי הראשון בנורווגיה. על אף התחרות, מאז הקמתו הערוץ הוא הפופולרי ביותר בנורווגיה, עם נתח שוק של 30.7% בשנת 2016, ושל 32.8% בשנת 2017.

=== נתח שוק לפי ערוץ ===
{| class="wikitable"
|+
!ערוץ
! colspan="3" |שנה
!שינוי בין 2016 ל-2017
|-
|
|2015
|2016
|2017
|
|-
|NRK1
|31.8%
|30.7%
|32.8%
|2.1+
|-
|TV 2
|18.2%
|18.3%
|18.8%
|0.5+
|-
|TVNorge
|7.4%
|7.1%
|6.4
|0.7-
|-
|NRK2
|5.2%
|5.3%
|5.1
|0.2-
|-
|MAX
|3.2%
|3.1%
|3.2%
|0.1+
|-
|TV 2 Nyhetskanalen
|2.7%
|2.8%
|3%
|0.2+
|-
|NRK3
|3.4%
|3%
|2.9%
|0.1-
|-
|TV 2 Zebra
|2.3%
|2.2%
|2%
|0.2-
|-
|Viasat 4
|2.1%
|2.1%
|1.9%
|0.2-
|-
|FEM
|2.2%
|2%
|1.9%
|0.1-
|-
|אחרים
|17.7%
|18.7%
|18.3%
|0.4-
|}

== ראו גם ==
* TV 2
* TV 2 Zebra
* TVNorge
* TV3

== קישורים חיצוניים ==
* 

== הערות שוליים ==

קטגוריה:ערוצי טלוויזיה נורווגיים
אליפות העולם בשחמט 1958

אליפות העולם בשחמט 1958 הייתה תחרות שאורגנה על ידי פיד"ה. היא כללה דו-קרב בין אלוף העולם וסילי סמיסלוב ומיכאל בוטביניק שהחל ב-4 במרץ והסתיים ב-9 במאי 1958 בניצחונו של מיכאל בוטביניק.

==רקע==
אליפות העולם בשחמט 1957 הסתיימה בניצחון של וסילי סמיסלוב על מיכאל בוטביניק. בהתאם לכללים, לאלוף העולם המודח הייתה זכות למפגש נוסף. למנצח בדו-קרב היה מוענק תואר אלוף העולם. אם הדו-קרב, היה מסתיים בתיקו לאחר 24 משחקים, וסילי סמיסלוב היה נותר אלוף העולם.

==דו-קרב על האליפות==
הדו-קרב התקיים במהלך 4 במרץ - 9 במאי 1958 במוסקבה. הוא כלל 24 משחקים.
{| class="wikitable" style="text-align:center"
|-
! !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! 21 !! 22 !! 23 !! 24 !! נקודות
|-
| align=right | מיכאל בוטביניק
|style="background:black; color:white"| 1 || 1 ||style="background:black; color:white"| 1 || ½ ||style="background:black; color:white"| 0 || 1 ||style="background:black; color:white"| ½ || ½ ||style="background:black; color:white"| ½ || ½ ||style="background:black; color:white"| 0 || 1 ||style="background:black; color:white"| ½ || 1 ||style="background:black; color:white"| 0 || ½ ||style="background:black; color:white"| ½ || 1 ||style="background:black; color:white"| 0 || ½ ||style="background:black; color:white"| ½ || 0 ||style="background:black; color:white"| ½ || ½12
|-
| align=right | וסילי סמיסלוב
| 0 ||style="background:black; color:white"| 0 || 0 ||style="background:black; color:white"| ½ || 1 ||style="background:black; color:white"| 0 || ½ ||style="background:black; color:white"| ½ || ½ ||style="background:black; color:white"| ½ || 1 ||style="background:black; color:white"| 0 || ½ ||style="background:black; color:white"| 0 || 1 ||style="background:black; color:white"| ½ || ½ ||style="background:black; color:white"| 0 || 1 ||style="background:black; color:white"| ½ || ½ ||style="background:black; color:white"| 1 || ½ || ½10
|}

==קישורים חיצוניים==

* [http://www.chessgames.com/perl/chess.pl?tid=54197 משחקי הדו-קרב], באתר צ'סגיימס 

קטגוריה:תחרויות שחמט ב-1958
1958
קטגוריה:מוסקבה: תחרויות שחמט
רכס רדה

רכס רֶדֶה או רכס אֱאוּרֶדֶה או רכס וְרֶדֶה (באנגלית: Wrede Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

שטחו של הרכס 419 קמ"ר, וגובהו 1,614 מטרים מעל פני הים.

הרכס ממוקם בין נהר אינג'ניקה לבין נחל רדה.

שם הרכס אומץ רשמית ב-23 באפריל 1940.

==קישורים חיצוניים==
* [https://apps.gov.bc.ca/pub/bcgnws/names/27165.html רכס רדה] באתר ממשלת קולומביה הבריטית
* [http://www.summitsearch.org/places/wrede-range רכס רדה] באתר summitsearch
* [https://mapcarta.com/24715098 תצלום לוויין ומידע גאוגרפי]
* [https://tripcarta.com/es/24715098 מפה טופוגרפית של הרכס]
* [https://www.yr.no/place/Canada/British_Columbia/Wrede_Range/ מזג אוויר עדכני עבור רכס רדה]

==הערות שוליים==

רדה
רדה
רדה
הרי הייזלטון

הרי הייזלטון (באנגלית: Hazelton Mountains) הם קבוצת רכסי הרים המהווים את החלק היבשתי של רכסי קיטימט בצפון מערב פרובינציית קולומביה הבריטית שבקנדה. 

שטח הרכסים 25,118 קמ"ר, גובהם 961 מטרים מעל פני הים, והם ממוקמים צפונית למאגר נצ'אקו, בין נהר נאס לרמת נצ'אקו, ובין הרי החוף לנהר באלקליי. 

הרי הייזלטון מהווים חלק מההרים הפנימיים. ממערב להם מצויים רכסי קיטימט, וממזרח להם הרי סקינה. מצפון להרי הייזלטון, מעבר לנהר נאס, מצויים הרי הגבול. 

==תת רכסים==
הרי הייזלטון כוללים כמה תת-רכסים:

צפונית לנהר סקינה:
* רכסי נאס
** רכסי נאס כוללים את הר הגעש הפעיל חרוט ציקס.
* רכס קיספיוקס
דרומית לנהר סקינה:
* רכסי באקלי, בהם פסגות שבע האחיות, שהן הגבוהות בהרי הייזלטון
** רכס בורנייט
** רכס האוסון, שפסגתו הגבוהה ביותר היא פסגת האוסון
** רכס או. קיי.
** רכס רושה דבולה
** רכס טלקווה
* רכסי טאהצה הכוללים את:
** רכס צ'יקאמין
** רכס קאסאלקה
** רכס מוריס
** רכס סיבולה
** רכס טוצ'קוונייאלה
** רכס וייטסייל
* רכס פאטולו

==לקריאה נוספת==
* מידע גאוגרפי:
<div class="mw-content-ltr">Stuart S. Holland, [https://web.archive.org/web/20160304185301/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-txt.pdf Landforms of British Columbia], PP 57-58</div>
* העדרם של קרחונים בהרי הייזלטון:
<div class="mw-content-ltr">Jane G. Ferrigno, [https://books.google.co.il/books?id=Y6cY5OFeVa4C&pg=PA17&lpg=PA17&dq=%22Hazelton+Mountains%22&source=bl&ots=lmTdrHyWOV&sig=44iMyZBVtBFC_2BnPwq7SBADHYo&hl=en&sa=X&ved=0ahUKEwjy1JP1hr_ZAhVBKVAKHZsAApE4ChDoAQg9MAY#v=onepage&q=%22Hazelton%20Mountains%22&f=false U.S. Geological Survey Professional Paper], PP 16-17 </div>

== קישורים חיצוניים ==
* [http://apps.gov.bc.ca/pub/bcgnws/names/20322.html הרי הייזלטון] באתר ממשלת קולומביה הבריטית
* [http://www4.rncan.gc.ca/search-place-names/unique/JBKDW הרי הייזלטון] באתר ממשלת קנדה
* [https://web.archive.org/web/20160303182612/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-physiographic-map.pdf מפה טופוגרפית של קולומביה הבריטית]
* [https://mapcarta.com/24291490 תצלום לוויין ומידע גאוגרפי]
* [https://tripcarta.com/24291490 מפה טופוגרפית של הרי הייזלטון]
* [http://www.summitsearch.org/places/hazelton-mountains הרי הייזלטון] באתר summitsearch
* [http://www.tourismsmithers.com/images/uploads/HAZELTON-Trailsbrochure-2012-final-web.pdf אתרי נופש בהרי הייזלטון]
* [https://www.yr.no/place/Canada/British_Columbia/Hazelton_Mountains/ מזג אוויר עדכני עבור הרי הייזלטון]
** [https://www.mountain-forecast.com/subranges/hazelton-mountains/locations תחזית מזג אוויר עדכנית עבור הרי הייזלטון]
** [https://www.yr.no/place/Canada/British_Columbia/Hazelton_Mountains/statistics.html סטטיסטיקות מזג אוויר עבור הרי הייזלטון]
* פארקים פרובינציאליים:
** [http://www.hazeltonstourism.ca/seven-sisters-provincial-park.html הפארק הפרובינציאלי שבע אחיות]
** [http://www.env.gov.bc.ca/bcparks/explore/parkpgs/seeley_lk/ הפארק הפרובינציאלי אגם סילי]

==הערות שוליים==

הייזלטון
*